[image: universitylogo.jpg]Disgrifiad Swydd


	Côd Gwerthuso’r Swydd
	



	Teitl y Swydd
	Dirprwy Rheolwr Clinig y Gyfraith/Ymarferydd Clinig Cyfraith Masnach

	Ysgol/Cyfarwyddiaeth
	Y Gyfraith a Gwleidyddiaeth

	Gradd y Swydd
	7

	Llwybr Gyrfaol
	Addysgu ac Ysgolheictod



Strwythur y Sefydliad 
	
Dylech gynnwys siart o’r sefydliad, os oes un ar gael

	Yn atebol i
	Pennaeth Pro Bono ac Addysg Gyfreithiol Glinigol

	Yn gyfrifol am
	



Diben y Swydd
	
Datblygu ymhellach a chyd-reoli ein Clinig y Gyfraith gan gynnwys rheoli/goruchwylio gweithgareddau clinigol myfyrwyr/cleientiaid (wedi’u hasesu a heb eu hasesu), a dyletswyddau gweinyddol gan gynnwys system rheoli achosion; bod yn rhan o'r tîm sy'n addysgu sgiliau cyflogadwyedd a chyfreithiol o fewn a thu allan i'r cwricwlwm i fyfyrwyr israddedig ac ôl-raddedig, yn ogystal â bod yn arweinydd academaidd ar ein Blwyddyn ar Leoliad Gwaith Proffesiynol.
Datblygu a rheoli gweithgareddau tebyg (wedi'u hasesu a heb eu hasesu) ar gyfer myfyrwyr clinigol gan ganolbwyntio ar elfennau masnachol/corfforaethol/busnes. Yn ôl pob tebyg, bydd hyn yn cynnwys cynghori clybiau chwaraeon amatur ar faterion ymgorffori/ôl-ymgorffori yn y lle cyntaf, ond gall hefyd gynnwys datblygu gweithgareddau eraill clinig y gyfraith masnach a’u harwain.




Dyletswyddau a Chyfrifoldebau
	
Prif Ddyletswyddau

Clinig y Gyfraith
· Datblygu a rheoli gweithgareddau clinigol i fyfyrwyr (wedi eu hasesu a heb eu hasesu) yn rhan o bortffolio cyffredinol clinig y Gyfraith, goruchwylio myfyrwyr, a chyflawni dyletswyddau gweinyddol yn ôl yr angen
· Bod yn bresennol a chefnogi cyfarfodydd pwyllgor addysgol clinigol, a chymryd rhan mewn gweithgareddau rheoli clinig y gyfraith fel aelod o’r tîm hwn

Addysgu
· Cyfrannu'n annibynnol ac yn rhan o dîm at ddatblygu modiwlau a'r cwricwlwm a chefnogi modiwlau clinigol a modiwlau sy’n canolbwyntio ar gyflogadwyedd ar lefel israddedig ac ôl-raddedig, gan ysbrydoli myfyrwyr.
· Datblygu sgiliau asesu a rhoi adborth adeiladol i fyfyrwyr gan gynnwys y myfyrwyr sydd ar ein Blwyddyn ar Leoliad Gwaith Proffesiynol.
· Goruchwylio gwaith myfyrwyr, gan gynnwys goruchwylio myfyrwyr Israddedig a myfyrwyr Meistr.
· Rheoli prosiectau sy'n ymwneud â’ch maes gwaith eich hun a chefnogi gweithgareddau allanol megis lleoliadau (gyda'r Rheolwr Lleoliadau) ac ymweliadau/cyfarfodydd gyda chleientiaid.
· Rhoi gofal bugeiliol drwy fod yn Diwtor Personol a rhoi cymorth ac arweiniad i fyfyrwyr, gan feithrin ymddiriedaeth


Ysgolheictod
· Cyfrannu at ysgolheictod yn y maes gwaith drwy gymryd rhan mewn cynadleddau, seminarau a fforymau academaidd a phroffesiynol eraill i rannu canlyniadau ysgolheictod unigol
· Ymgysylltu â gweithgarwch ysgolheigaidd drwy ysgrifennu erthyglau mewn cyfnodolion a/neu greu allbwn sy’n ehangu gwybodaeth yn y maes gwaith hwn
· Cyfrannu at ysgolheictod drwy waith rhyngddisgyblaethol gydag unigolion a thimau yng nghymuned ehangach y Brifysgol a thu hwnt iddi
· Cynnal mathau eraill o ysgolheictod gan gynnwys gwaith sy’n gysylltiedig ag arholiadau (gosod a marcio papurau a rhoi adborth adeiladol i fyfyrwyr), gweinyddu a chymryd rhan mewn gwaith pwyllgor

Dyletswyddau Cyffredinol
· Cydweithio’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, a hynny’n rhanbarthol ac yn genedlaethol i godi proffil yr Ysgol, meithrin partneriaethau strategol gwerthfawr a chwilio am gyfleoedd i gydweithio ar draws amrywiaeth o weithgareddau. Bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol
· Cymryd rhan yng ngweinyddiaeth a gweithgareddau'r Ysgol er mwyn hyrwyddo'r Ysgol a'i gwaith ar draws y Brifysgol a’r tu hwnt
· Unrhyw ddyletswyddau eraill nad ydyn nhw wedi’u nodi uchod ond sy’n cyd-fynd â’r swydd.





Manyleb yr Unigolyn 
Polisi’r Ysgol yw defnyddio manyleb yr unigolyn fel adnodd allweddol wrth lunio rhestr fer. Dylai’r ymgeiswyr ddangos tystiolaeth eu bod yn bodloni’r meini prawf hanfodol yn ogystal â'r rhai dymunol, pan fo hynny’n berthnasol. Mae gofyn eich bod yn cyflwyno tystiolaeth ysgrifenedig sy’n dangos sut rydych yn bodloni pob un o’r Meini Prawf Hanfodol ym Manyleb yr Unigolyn (a’r Meini Prawf Dymunol, os oes modd), gan ddefnyddio’r un drefn/system rifo y maen nhw’n ymddangos ynddi. Cadwch eich atodiad fel a ganlyn: 'Name_xxxx_Supporting Document' wrth ei uwchlwytho, fel y bydd modd ei adnabod yn hawdd.
Sylwer: ni chewch eich rhoi ar y rhestr fer oni bai eich bod yn dangos tystiolaeth o bob un o’r meini prawf hanfodol.

	Meini Prawf Hanfodol (hyd at 10)

	
Cymwysterau ac Addysg
1. Cymhwyster proffesiynol sy'n rhoi'r hawl i'r ymgeisydd fod yn gyfreithiwr, bargyfreithiwr neu weithredwr cyfreithiol siartredig ac, yn ddelfrydol, o leiaf bum mlynedd o brofiad ar ôl cymhwyso. 
2. Tystiolaeth o brofiad ar ôl cymhwyso o gynghori a chynrychioli cleientiaid. Gall hyn gynnwys cynghori mewn practis preifat, y trydydd sector, neu glinig y gyfraith mewn prifysgol.

Gwybodaeth, Sgiliau a Phrofiad
3. Profiad o sefydlu clinig y gyfraith gymunedol sy'n ymwneud â’r cyhoedd a'i reoli yn effeithiol, neu’r gallu i wneud hynny
4. Ymwybyddiaeth o anghenion cynghori’r gymuned leol yng Nghaerdydd a thu hwnt
5. Sgiliau rhyngbersonol, gweinyddol a rheoli gweithredol rhagorol.
6. Gallu cynllunio, cyflwyno a datblygu modiwlau’n barhaus ar draws rhaglenni addysgu’r Ysgol.

Bugeiliol, Cyfathrebu a Gweithio Mewn Tîm
7. Y gallu diamheuol i ddatblygu rhwydweithiau er mwyn cyfrannu at ddatblygiadau hirdymor
8. Sgiliau cyfathrebu rhagorol a gallu cyflwyno problemau cymhleth yn eglur ac yn hyderus i eraill drwy ddefnyddio sgiliau o’r radd flaenaf.
9. Y gallu i roi cymorth bugeiliol priodol i fyfyrwyr, gwerthfawrogi anghenion ac amgylchiadau myfyrwyr unigol a bod yn diwtor personol iddyn nhw
10. Y gallu diamheuol i fod yn greadigol ac yn arloesol a gweithio’n rhan o dîm yn y gwaith.


	Meini Prawf Dymunol (os yn briodol)

	1. Profiad cyfredol neu flaenorol o addysgu ac asesu mewn clinig y gyfraith.
2. Cymhwyster Addysgu a Dysgu ym maes Addysg Uwch.
3. Hyfforddiant ychwanegol i ymarferwyr a/neu achrediad mewn maes neu feysydd arbenigol o waith cynghori
4. Y gallu diamheuol i weithio heb oruchwyliaeth agos
5. Tystiolaeth o’r gallu i gymryd rhan mewn rhwydweithiau mewnol ac allanol, eu datblygu a’u defnyddio er mwyn gwella gweithgarwch addysgu ac ymchwil yr Ysgol
6. Parodrwydd i ysgwyddo cyfrifoldeb dros waith gweinyddol academaidd






Gwybodaeth Ychwanegol
	1. Noder os gwelwch yn dda - Rhaid i unrhyw dystysgrif ymarfer proffesiynol neu gymhwyster cyfatebol fod yn ddi-rwystr/yn ddiamod, a rhaid i'r ymgeisydd beidio â bod yn destun unrhyw ymchwiliad gan gyrff rheoleiddio.  Os ydych yn fargyfreithiwr, rhaid ichi allu cael caniatâd i ymgyfreithio

